Source: https://beta.e-justice.europa.eu/169/HR/defendants_criminal_proceedings?ITALY&action=printMS&clang=sk&member=1
Timestamp: 2019-10-23 11:51:50+00:00
Document Index: 5726797

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ']

Tieto informačné stránky uvádzajú, čo sa stane, ak je osoba podozrivá alebo obvinená zo spáchania trestného činu.
Kliknite na tieto odkazy a nájdete informácie, ktoré potrebujete
Toto je zhrnutie jednotlivých fáz normálneho trestného konania proti dospelým osobám.
Podrobnosti o všetkých týchto fázach konania a o vašich právach môžete nájsť v informačných prehľadoch. Tieto informácie nenahrádzajú právne poradenstvo a slúžia iba ako usmernenie.
Konanie sa začína vtedy, keď sa polícia alebo prokurátor dozvedia o skutku, ktorý by sa mohol považovať za prečin alebo trestný čin.
Po skončení vyšetrovania prokurátor začne stíhanie s cieľom začať trestné konanie, pokiaľ si nemyslí, že sa vec môže zamietnuť.
V prípade trestných činov, ktorými sa musí zaoberať kolegiátny súd, súd „Assise“ [podobne ako Korunný súd v Spojenom kráľovstve; Federálny súdny okres v USA] a v niektorých prípadoch súd samosudcu, prokurátor predloží žiadosť o súdne konanie sudcovi na predbežné vypočutie.
Po skončení predbežného vypočutia môže sudca buď odovzdať obžalovaného na súdne konanie alebo zrušiť stíhanie.
V prípade trestných činov, ktoré spadajú do právomoci súdu samosudcu alebo zmierovacieho sudcu, prokurátor doručí predvolania na súdne konanie alebo priame predvolania na súdne konanie.
Potom nasledujú určité špeciálne konania: sumárny proces, sankcia požadovaná stranami (dojednávanie obrany), okamžitý alebo sumárny rozsudok, konanie prostredníctvom trestného rozhodnutia o odsúdení.
Trestné konanie sa obvykle uskutočňuje v troch fázach: prvý stupeň (súd „Assise“, kolegiátny súd, súd samosudcu a zmierovací súd), odvolanie a kasačný súd [Najvyšší súd].
Najprv sa získajú všetky dôkazy (svedkovia a dokumenty) a táto fáza sa skončí buď odsúdením alebo oslobodzujúcim rozsudkom.
Proti rozsudku prvého stupňa sa môžete odvolať.
Odvolací súd prijme rozhodnutie buď potvrdením rozsudku prvého stupňa alebo jeho čiastočným alebo úplným zrušením alebo ho môže zrušiť vrátením späť prvému sudcovi.
Rozhodnutie odvolacieho súdu môžete napadnúť podaním žiadosti kasačnému súdu [Najvyšší súd].
Kasačný súd vyhlási rozsudok, ktorým uvádza, že žiadosť je neprípustná alebo ju zamietne, alebo dokonca zruší rozsudok bez jeho vrátenia späť, alebo nakoniec môže rozsudok zrušiť a zaslať ho späť sudcovi súdu prvého stupňa.
Po skončení všetkých fáz rozsudku je rozsudok právoplatný. V prípade odsúdenia s trestom sa trest stáva vykonateľným v tomto okamihu.
Podrobnosti o všetkých týchto fázach konania a o vašich právach možno nájsť na informačných stránkach. Tieto informácie nenahrádzajú právne poradenstvo a slúžia iba ako usmernenie.
Informácie o menej závažných priestupkoch, medzi ktoré patria dopravné priestupky, ktoré sa obvykle riešia presne stanoveným peňažným trestom, akým je pokuta, nájdete na informačnej stránke 5.
Ak ste sa stali obeťou trestného činu, úplné informácie o svojich právach môžete nájsť tu.
Upozorňujeme, že Európska komisia nezohráva žiadnu úlohu v trestných konaniach v členských štátoch a nemôže vám pomôcť, ak sa chcete sťažovať. Informácie uvedené v týchto informačných prehľadoch vám pomôžu, ako podať podnet a komu.
1 – Ako získať právne poradenstvo
Hľadanie dôkazov
Zatknutie, zadržanie, predbežná väzba a európsky zatýkací rozkaz
Skončenie predbežného vyšetrovania a predbežné vypočutie.
4 – Moje práva po súdnom konaní
Otázky všeobecného práva
Otázky trestného práva
Talianska komora trestnoprávnych zástupcov